Suresh 118 Views stock market
పునరేకీకరణ బాటలో స్టాక్‌ మార్కెట్లు
ముంబై: దేశీయ స్టాక్‌ మార్కెట్లు గత వారం మొత్తం పునరేకీకరణబాటలోనే కొనసాగాయి. ఐదు రాష్ట్రాలకు జరిగిన అసెంబ్లీ ఎన్నికలు, అమెరికా ఫెడ్‌ రిజర్వు వడ్డీరేట్ల పెంపు సంకేతాలు అంశాల నేపథ్యంలో ఇన్వెస్టర్లు వేచిచూసే ధోరణికి కట్టుబడ్డారు. ట్రేడర్లు సైతం అప్రమ త్తంగా వ్యవహరిస్తువచ్చారు. ఉత్తరకొరియా బాలిస్టిక్‌ క్షిపణులు ప్రయోగించిన నేపథ్యంలో ప్రపంచం మొత్తంగా ఆందోళనలు వ్యక్తం అయ్యాయి. కొన్ని క్షిపణులు జపాన్‌ వరకూ ప్రయాణించడంతో ఉత్కంఠ పెరిగింది. మరోపక్క చైనా ఫిబ్రవరి వాణిజ్యలోటు పెర గడం మరింతఆందోళనకు దారితీసింది. మొత్తం గా చూస్తే వారం చివరికి సెన్సెక్స్‌ 29వేల పాయింట్లు మైలురాయి దిగువన నిలిస్తే నిఫ్టీ సాంకేతికంగా కీలకమైన 8950 పాయింట్లవద్ద స్థిరపడింది. వారం మొత్తం సెన్సెక్స్‌ 114 పాయింట్లు పెరిగి 28,946 పాయింట్లవద్ద స్థిర పడితే నిఫ్టీ కూడా 37పాయింట్లు పటిష్టంఅయి 8934 పాయింట్లవద్ద నిలిచింది. వారం మధ్య లో సెన్సెక్స్‌ గరిష్టంగా 29,048 పాయింట్లను సైతం చేరింది. నిఫ్టీ కూడా 8975 పాయింట్లకు చేరింది. గత వారం బిఎస్‌ఇ మిడ్‌క్యాప్‌సూచి 0.32శాతం క్షీణించింది. స్మాల్‌క్యాప్‌ సూచి కూడా 0.1శాతం క్షీణించింది. ఎస్‌బిఐ దూసుకుపోతే రెడ్డీస్‌ లాబ్స్‌ డీలపడింది. బ్లూచిప్స్‌ కంపెనీల్లో గత వారం స్టేట్‌బ్యాంకు 2.6శాతం బలపడింది. 15న బోర్డు సమావేశంలో నిధుల సమీకరణ అంశాన్ని చర్చించనుండటంతో ఈ కౌంటర్‌కు జోష్‌ వచ్చింది. టాటాస్టీల్‌, డాక్టర్‌ రెడ్డీస్‌ అత్యధికంగా 5.3శాతం చొప్పున పతనం అయ్యాయి. యుఎస్‌ఎఫ్‌డిఎ దువ్వాడప్లాంట్‌ తనిఖీల్లో 13లోపాలు గుర్తించడంతో రెడ్డిస్‌ కౌంటర్లలో అమ్మకాలు పెరిగాయి. ఘనాలో కార్యకలాపాలను మిలికామ్‌తో పంచుకుంటుదన్న వార్తలతో భారతి ఎయిర్‌టెల్‌ 2.6శాతం పుంజుకుంది. ఐసిఐసిఐ రెండుశాతం, ఇన్ఫోసిస్‌ విప్రో ఒకటి శాతం చొప్పుననష్టపోయాయి. టిసిఎస్‌ టాటామోటార్స్‌, రిల్‌ రెండుశాతం చొప్పున లాభపడ్డాయి. ఐటిరంగ కంపె నీలు టిసిఎస్‌, విప్రో ఇన్ఫోసిస్‌లు 0.5 నుంచి ఒకటిశాతం లాభపడ్డాయి. జిం దాల్‌ స్టీల్‌ అండ్‌ పవర్‌ ఆరుశాతం ఎగు వన స్థిరపడింది. రూ.200కు పెరిగిం ది. ఇన్వెస్టర్లు ఐపిఒ జారీకి ఎక్కువ మొగ్గుచూపించారు. డిమార్ట్‌ కౌంటర్‌పై దృష్టిపెట్టారు. 232.63 కోట్ల వాటాల కు బిడ్లు అందితే వాస్తవంగా 4.43కోట్ల వాటాలు మాత్రమే ఐపిఒ జారీ చేస్తోం ది. అమెరికా వ్యవసాయేతర ఉపాధి గణాంకాలు 1.90 లక్షలకు పెరిగాయి. యూరోపియన్‌ బ్యాంకింగ్‌ షేర్లు గరిష్ట స్థాయికి చేరాయి. యూరోపియన్‌ సెంట్రల్‌ బ్యాంకు మరింతగా ఆర్థిక వ్యవస్థకు జోష్‌ ఇచ్చింది. యూరోజోన్‌ బ్యాంకులు 1.9శాతం పెరిగాయి.